དེ་ནས་རྒྱ་ནག་གི་སྐུ་ཚབ་ཀྲང་ཅིང་ཝུ་ཡིས་གྲོས་མཐུན་ལ་མོས་མཐུན་ཡོད་པའི་ཏར་འཕྲིན་གཏོང་དགོས་པའི་ནན་སྐུལ་མུ་མཐུད་དེ་ཡང་ཡང་བྱེད་སྐབས་བོད་གཞུང་གིས་སང་ཉིན་ཚེས་གྲངས་བཟང་པོ་མི་འདུགགནངས་ཉིན་གཟའ་སྤེན་པར་ངལ་གསོ་རེད།གཞེས་ཉིན་ནོར་བུ་གླིང་ཁར་ལྷ་མོ་འཁྲབ་ཀྱི་རེད་ཟེར་བ་སོགས་ཀ་ཀོར་བཤད་ནས་དུས་ཚོད་བསྐྱལ་ཏེ།ཏར་འཕྲིན་རྩ་བ་ནས་མ་བཏང་།ཟླ་བ་༩ཚེས་༨ཉིན་བཀའ་བློན་ང་ཕོད་སོགས་ཚལ་གུང་ཐང་དུ་འབྱོར་ཞིང་།དེ་ནས་ལྷ་སར་བཅར་ཏེ་འབྱོར་ཕྱག་ཞུས་རྗེས།ཚེས་༢༤ནས་༢༦བར་ནོར་གླིང་ཞབས་བརྟན་ལྷ་ཁང་དུ་བོད་གཞུང་གིས་སེ་འབྲས་དགའ་གསུམ་གྱི་མཁན་པོ་ལས་སྣེ་དང༌།གཞུང་ཞབས་སེར་སྐྱ།དམག་སྒར་ཁག་གི་རུ་བརྒྱ།འཇུ་ལང་གཞུང་སོག་འགོ་པ་སོགས་མི་སྣ་སུམ་བརྒྱ་ལྷག་ཡོད་པའི་ཚོགས་འདུ་རྒྱས་འཛོམས་བསྐོང་བ་དང༌།ཚོགས་འདུ་དེའི་ཐོག་བཀའ་བློན་ང་ཕོད་སོགས་ཞི་གྲོས་སྐུ་ཚབ་ཚོས་པེ་ཅིང་དུ་གྲོས་མཐུན་བཞག་པའི་བརྒྱུད་རིམ་ངོ་སྤྲོད་བྱས།དེའི་ཐད་སྐུ་ཚབ་གཙོ་བོ་བཀའ་བློན་ང་ཕོད་ངག་དབང་འཇིགས་མེད་ཀྱིས།